Yonarqoʻngʻizlar qabri
Yonarqoʻngʻizlar qabri (yaponcha: 火垂るの墓, Hotaru no Haka) yapon muallifi Akiyuki Nosaka tomonidan 1967-yilda yozilgan qisman avtobiografik qisqa hikoya hisoblanadi. Hikoya muallifning 1945-yilda Kobedagi portlashdan oldingi, oʻsha paytdagi va undan keyingi tajribalarga asoslangan. Uning singillaridan biri kasallik natijasida, asrab olgan otasi yongʻin vaqtida va uning yosh asrab olgan singlisi Keyko Fukuida toʻyib ovqatlanmaslikdan vafot etadi. Bu Keykoning oʻlimi uchun shaxsan kechirim soʻrash maqsadida yozilgan. Hikoya birinchi marta Yaponiyada 1967-yil oktyabr oyida Bungeishunjū tomonidan nashr etiladigan oylik adabiyot jurnalda (yaponcha: オール読物 Ōru Yomimono?, "All for Reading") nashr etilgan. Nosaka ushbu hikoyasi va bir oy oldin nashr etilgan „Amerika Hijiki“ — eng yaxshi mashhur adabiyot uchun Naoki mukofotiga sazovor boʻldi. Ikkala qisqa hikoya va boshqa toʻrtta hikoya 1968-yilda Shinchosha tomonidan nashr etilgan kitob sifatida toʻplangan. „Yonar qoʻngʻizlar qabri“ ingliz tiliga Jeyms R. Abrams tomonidan tarjima qilingan va 1978-yilda Japan Quarterly jurnalida chop etilgan. Keyinchalik u 1988-yilda Isao Takahata rejissyori tomonidan suratga olingan "Yonar qoʻngʻizlar qabri" anime filmiga moslashtirildi. Film 1988-yil 16-aprelda, hikoya nashr etilganidan keyin yigirma yil oʻtgach suratga olingan. Hikoya asosida 2005-yilda "Yonar qoʻngʻizlar qabri" telefilmi va 2008-yilda yana boshqa filmlar suratga olingan. Nosaka „Yonar qoʻngʻizlar qabri“ ikkinchi jahon urushidan yolg'iz ,qashshoq va butun dunyoda hech kimga keraksiz bo'lib chiqqan bolalar haqidagi hikoya ekanligini tushuntirdi. Rejissyor Isao Takahata shaxsiy fojiani tasvirlash orqali urush faqat harbiylarning emas ,balki barcha odamlarning taqdirini qanday o'zgartirish haqida ekanligini ifodalaydi .